Walang komento ang Pentagon ukol sa kumakalat na video
ng kung tawagin ay "jellyfish" UFO.
Sinapubliko namin 'yong jellyfish video at boom,
nakuha no'n ang atensyon ng mga tao.
Pero may ibang pinahihiwatig 'yong reaction ng government.
Sumagot ang US Department of Defense sa mga tanong ukol
sa kumakalat na video.
Ayon sa department, "di kami magbibigay ng komento kung tunay
ang hinihinalang DoD material na kumakalat ngayon."
Matapos kumalat ang video, nagpatawag ang House Oversight Committee
ng pribadong pagpupulong sa mga miyembro ng intelligence community.
Ano ang mga posibleng epekto nito sa seguridad ng US?
Ang simpleng sagot diyan, panganib ang nakikita ko.
Pero sinapubliko namin 'to di para sumikat kundi para makakuha ng sagot.
May nakipag-ugnayang source sa 'min ni Jeremy
na nakumpirma naming nagtatrabaho do'n sa base
at ayon sa kaniya, kulang 'yong video na hawak namin.
- Kinakabahan ako para sa kaibigan natin. - Oo, ako din.
Investigative filmmaker si Jeremy Corbell at naka-focus siya sa UFO cases.
Napalawak niya ang connections niya.
Pinalawak niya rin 'yong connections ko. Marami na kaming tinuklas na kuwento.
May kasama kaming TV crew at kinukunan niya kami,
pero gaya ng dati, iingatan namin ang identity mo.
Ang sabi mo,
di buo 'yong video na kumakalat sa buong mundo.
Pakikuwento 'yong nakita mo.
Sige. May nakunang isang video na mahaba.
Pagkatapos libutin no'ng object 'yong pinakamahahalagang parts ng base,
bigla na lang 'yong huminto
tapos lumusong 'yon sa lawa.
Walang naging thermal signature change. Bigla lang 'yong lumusong.
Walang tubig na tumilamsik, detalyado 'yong nakikita ng system namin.
Dapat makikita do'n 'yong tilamsik.
Walang ring thermal change.
Pagkalipas ng 17 minutes, lumitaw sa tubig 'yong object.
Huminto 'yon saglit tapos umandar nang sobrang tulin.
Siguradong kang nakunan 'yon ng video nang buo?
Nakita mo ba mismo at ng ibang tao,
na nakunan 'yon ng video?
Oo, may footage 'yon.
Asan na 'yong video na 'yon,
'yong part ng video na di pa naisasapubliko?
Kinumpiska 'yon.
Kinumpiska agad 'yon ng armadong authorities
pagkatapos 'yong makunan ng video.
Maraming nagtatrabaho sa base na nakakita no'ng video na nilabas natin.
- Marami nga. - Oo.
Pero 'yong nakapanood nang buong footage...
...iilan lang.
...kung saan nakitang lumusong 'yong object, konti lang.
May nagtatago no'ng video.
Malamang malaki ang maitutulong sa 'tin no'n.
Sana madagdagan pa 'yong mga gustong magsalita.
Kung paiingayin natin 'to,
baka may authority na makaisip tumulong sa 'ting hanapin 'yong video.
Tama.
Alam nating gumagana sa ere at tubig 'yong UFOs.
Meron tayong example no'n.
Bakit kaya sobrang interesado sa dagat 'yong UFOs?
Baka do'n sila nakatira?
Lahat nang 'to, nagagawa nila nang di natin nakikita,
nang di natin sila napapansin.
Narinig natin 'yong kuwento ng mga witness na taga-Brazil,
na labas-masok sa tubig 'tong mga object na 'to.
Parang may pinag-iinteresan sila sa Amazon River.
Gano'n din 'yong sa jellyfish case.
Binubuo ng tubig ang 70% ng planeta.
Maiisip mong sa tubig magandang magtago para makaiwas sa tao.
Libu-libong tao na sa buong mundo
'yong nag-report na nakita nilang labas-masok 'yong objects na 'to sa dagat.
Binabali nila 'yong laws of physics.
Nakakaiwas sila sa sensor systems.
Parang iba 'yong rules na meron sila.
Nitong mga nakaraang taon, matitindi 'yong ebidensiya
ng UFO encounters malapit sa mga dagat, gaya na lang no'ng Tic Tac case.
Isa 'yong Tic Tac case sa pinakanai-document
at pinakamahalagang UFO case sa history.
Si Dave Fravor na commander ng Black Aces, kung asan ang best military pilots,
ang naka-encounter sa Tic Tac object
na higit pa sa F-15 ang mga kayang gawin.
Aware 'yon sa ginagawa niya
at sa presence namin. 'Yong acceleration rates no'n...
Mabilis no'ng napapantayan 'yong speed namin.
Dumaong 'yon sa mas malaking object na nasa ilalim ng tubig.
Ilang linggo nilang nakitang
labas-masok sa tubig 'yong object mula sa space.
May nakita ka pa bang ibang object sa ilalim ng tubig
sa encounter na 'yon?
Wala kaming nakitang object
pero naging foamy 'yong tubig. Paglingon namin, wala kaming nakita.
May object do'n kaya 'yon naging foamy.
BAHAY NI GEORGE
May hot spots sa buong mundo
kung saan matagal nang may mga USO activity na nire-report.
Unidentified Submerged Objects.
Isa ang Gulf Coast of Mexico sa hot spots na 'yon.
May anomalies sa dagat, sa bandang Tampico, Tamaulipas.
Nakakuha ako ng lead sa sikat na Mexican ufologist na si Juan Carlos.
Matagal ko na siyang kilala.
Nag-message siya at sinabing
may activity na nangyayari sa Tampico area.
Matagal nang may history ng UFO at USO cases 'yong area na 'yon.
Pero sanay na daw ang mga tao na pag-usapan ang aliens,
iniisip nilang may alien base do'n na pumuprotekta sa kanila.
Pupunta kami ng Mexico.
Sana makakatulong sa paghahanap ng sagot 'yong experties ni Doug
at 'yong skills niya sa pagkilatis at pakikipag-usap sa tao.
Gusto ko ring alamin mismo 'yong tungkol sa water phenomenon.
Nag-email sa 'kin si Rory,
na underwater archaeologist.
Alam niya 'yong mga misteryo sa baybayin ng Southern California,
interesado din ako do'n.
Sa baybayin ng Southern California,
maraming UFO at USO activities.
Marami na ring nag-report tungkol do'n, at karamihan sa reports, mula sa US Navy.
Dalawang oras na-detect sa sensor systems ng USS Omaha
ang unknown objects na pumalibot sa ship
habang bumabaybay ito pakanluran ng San Diego.
Di matukoy ng ship na minatiyagan ng unknown objects,
kung saan nagmula o nagpunta ang mga iyon.
Tila lumusong sa dagat ang unknown object na iyon.
- Ano 'yon? - Tumilamsik 'yong tubig.
Naalala ko no'ng nag-uumpisa pa lang akong mag-investigate sa UFOs,
may sikat na video ng hugis sigarilyong object
na lumilipad sa Catalina Island, at walang makapagpaliwanag no'n.
Do'n pa lang, malinaw nang sobrang tagal nang may UFO activity dito.
Kaya panahon na para isama ang gaya ni Rory na makakatulong sa pag-iimbestiga.
Kumbaga kung wala sa lupa ang sagot, baka nasa dagat.
Employee noon ng Department of Defense si Rory
sa loob ng ilang taon at nakaipon siya do'n ng experiences
na nagawa niya lang ikuwento sa iba no'ng paretiro na siya.
Gusto kong kilatisin kung mapagkakatiwalaan siya.
Kung handa siyang pumunta sa karagatan, mag-dive, maghanap ng ebidensiyang
archaeological man o hindi, magandang skills 'yon
na makakatulong sa investigation para makahanap ng kasagutan.
Mahirap tuklasin 'tong USOs
dahil sandali lang sila lumilitaw.
'Yong mabilis na paglabas-masok lang nila sa tubig ang nakikita ng tao.
Kaya pa'no 'yon ido-document? Isa lang ang paraan,
ang lumusong sa ilalim ng tubig.
Ikaw si Rory?
- Hi. Nice to meeet you. - George Knapp. Nice to meet you.
Nagtrabaho ka noon sa Navy.
Lagi kang nasa dagat noon.
Pa'no ka nagkainteres sa UFOs?
May sampung taon na
no'ng binaybay ko 'yong Hawaii papuntang mainland United States,
nasa 2,575 kilometers ang layo ko sa baybayin ng Hawaii,
clear ang langit no'ng gabing 'yon,
nang biglang nagliwanag 'yong tubig sa ilalm ng bangka ko.
Sobrang liwanag.
Hating gabi na no'n kaya imposibleng mangyari 'yon.
Lumiwanag pa 'yon nang lumiwanag.
Biglang may orb na lumitaw mula sa tubig.
- Huminto 'yon. - Nakahinto lang sa ere.
Halos four seconds 'yong tumigil.
Mula sa tubig, lumutang 'yon sa ere
at bumalanse tapos lumipad 'yon palayo.
Gano'n...
Bale di 'yon lumilipad na submarine, 'no?
- Hindi. Walang... - Wala tayong gano'ng technology.
Sa pagkakaalam ko, wala. Di ko kinukuwento 'yon sa iba
pero nag-research ako tapos may nabasa akong records
na available sa DoD.
Records ng captains na tumawid ng Pacific no'ng World War II, Korean at Vietnam era.
Madalas daw 'yon no'ng mga panahong 'yon.
Maraming napapaisip kung ano kayang meron
sa ilalim ng karagatan ng Southern California.
Marami nang report tungkol do'n. Mukhang matagal na 'tong nangyayari.
Maalam ka sa dagat.
Imposible ba 'yong idea na baka may something sa ilalim
gaya ng base, habitat, o civilization?
Sa tingin ko, posible 'yon
at may paraan para mahanap sila
at masagot 'yong mga misteryo sa tubig gamit ang radar, ROVs...
May dala akong chart dito.
Di na gano'ng gumagamit ng charts ang mga tao,
pero maganda 'tong gawing reference
para ikumpara sa modern electronic charts.
- Marami ditong covered na. - Inalis na.
Inalis na, malabo na.
Merong may kagagawan ng paglabo niyan.
'Yan 'yong areas na nakakatakot sisirin.
Napag-uusapan din ng mga tao 'tong UFO at USO na nakikita sa area na 'to,
pero wala pang sumubok sumisid para i-check.
Kung willing ka, ikaw ang kauna-unahang gagawa no'n.
Willing akong gawin 'yon.
Siguradong tutulong 'yong kaibigan kong si Anthony.
Mai-share ko lang, papunta ako Tampico dahil nabalitaan kong
dekada nang may labas-masok na unknown object sa dagat do'n.
Iniisip nila, may alien base do'n na tumutulong ilayo 'yong mga bagyo.
Gusto kong alamin kung ano'ng meron sa ilalim.
Interesting 'yan. May kakaiba rin pala sa dagat nila.
Mag-investigate tayo.
Kung magagawa mo 'to,
mag-iinvestigate naman ako sa Tampico, pagkumparahin natin 'yong malalaman natin.
Sige. Magtulungan tayo. Tingnan natin kung ano'ng magagawa natin.
Habang nare-ready si Rory para sa Channel Islands,
papunta naman ako sa Tampico, Mexico,
para alamin kung bakit hot spot ng USOs ang Miramar Beach
at kung ano kaya ang ginagawa no'n sa ilalim.
Di gaya sa Brazil,
kung saan nananakit ng tao ang UFOs,
naniniwala ang mga taga-Tampico na pinuprotektahan sila ng UFOs at USOs.
Hola, Juan Carlos. Kumusta?
May 30 years ko nang kilala at alam 'yong mga research ni Juan Carlos.
Respetado siya pagdating sa UFO activities at investigations sa Mexico.
Nagsabi kami sa kaniya na parating kami, na kailanganin namin ng mga UFO witness.
Nagbigay siya ng mahabang listahan.
Ipapakausap ko kay Doug 'yong ibang mga witness
para salain kung sino sa kanila 'yong may magandang info.
Papunta kami ni Juan Carlos sa isang local historical center.
Nando'n 'yong records nila ng UFO sightings sa area na 'to,
para malaman ko kung ga'no 'yon kadalas mangyari.
Makakatulong 'yon para malaman kung saan kami magpo-focus.
Juan Carlos, pag nakakakita ang tao ng USOs na labas-masok sa tubig,
di sila sa government o UFO organization nagre-report
kundi sa 'yo, tama?
Pag nakakakita ng USOs ang tao,
di sila sa government o UFO organization nagre-report
kundi sa 'yo, tama?
Oo, kami ang tinatawagan ng mga tao. Pinupuntahan namin 'yong location.
Kinukunan namin 'yon ng pictures at videos.
Masuwerte kami dahil kami 'yong nilalapitan ng mga tao.
Nagtatanong-tanong naman si Doug
sa mga local kung may bago silang nakita.
Makakatulong 'yong pagdududa niya para salain 'yong mga taong
gusto lang ng atensyon
sa mga taong may mahahalagang information.
- Alex. - Nice to meet you.
Fluent akong magsalita ng Pashto, Japanese, Dari, at English.
Me llamo Doug.
Di ako fluent mag-Spanish pero marunong ako.
Iisa ang nakikita ng mga tao.
May nakikita silang labas-masok na object sa dagat. May lumilitaw na ships.
May mga nilalang na naglalakad sa tabing-dagat.
- No'ng 2017 ako ang unang nakakita. - Okay.
Nakakita ako ng pitong UFOs na nakahilera mula kaliwa hanggang kanan.
- Okay. - Bilog 'yong hugis nila.
Matingkad na blue 'yong kulay nila.
Lumilipad sila habang naka-delta formation.
Di ko alam kung human spacecraft ba 'yon, military, o extraterrestrial.
Di ko alam pero sobrang tahimik no'n.
Kakaiba 'yon.
Bakit kaya interesado sa Tampico 'yong UFOs? 'Yong aliens?
Base sa investigation namin, dahil mayaman sa minerals 'yong tubig.
Kumukuha 'yong aliens ng tubig para sa systems nila,
na sa tingin namin, 'yon 'yong mothership nila.
Pero ginagamit din nila 'yon sa underground base
na nasa harap ng beach.
Nagre-research ako tungkol dito sa Ormuz substance.
Etong substance na 'to daw na galing sa dagat
'yong ginagamit na propellant sa ships ng aliens.
Duda ako lagi sa ganitong klaseng statements.
Malaking problema pag may kinikilingan ang tao,
hindi lang sa mga UFO, kundi sa lahat ng bagay.
Minsan pinagkokonekta ng tao ang bagay-bagay kahit di dapat.
Ang balita ko walang pumapasok na hurricane dito.
May ebidensiya ba kayo no'n?
Naglabas ang Sol De Tampico ng diyaryo no'ng 1967
tungkol sa lumitaw na grupo ng UFOs
at simula 1967,
wala nang pumapasok na hurricane dito.
- Kakaiba 'yon. - Oo.
May idea ka ba kung saan mismo naglalagi ang aliens?
Oo, sa area na 'to, maraming nakikitang
unidentified submarine objects,
mangingisda ang madalas na nakakakita.
Base sa research namin, nalaman naming may extraterrestrial base
sa parteng 'to ng Gulf of Mexico.
Sinabi nila 'yong teorya nila,
na may alien base daw dito sa dagat,
at dahil daw sa base na 'yon kaya walang pumapasok na hurricane dito sa Tampico,
mahigit 50 taon na.
Nakunan 'to sa ibabaw ng refinery sa Ciudad Madero.
Kung papanooring mabuti 'tong video,
may maliliit na bilog na ilaw dito.
Ang dami, nasa siyam.
Oo, marami-raming extraterrestrial objects 'yan.
Ayon sa engineers ng refinery, lagi nila 'yang nakikita
no'ng tinatayo pa lang 'yong planta sa Francisco at Madero refinery.
Mabigat 'yong claims nilang may alien base dito,
dahil daw do'n kaya maraming UFO sightings dito
at kaya daw walang pumapasok na hurricanes dito.
Dapat isipin din natin 'yong ibang pwedeng paliwanag dito.
Kaya lumapit si Doug kay Amalia Avalos na local meteorologist,
para makipag-meeting.
Gusto naming maunawaan 'yong kakaibang weather
at meteorology ng area na 'to.
Parang ang imposible na walang tumatamang hurricanes dito,
na pinuprotektahan 'to ng Tampico.
Totoo ba 'yon?
Ang sabi-sabi, naglagay ang aliens ng harang...
May parang harang sa simula sa tubig.
...na siyang tumutulak palayo sa hurricanes,
pero siyempre may scientific explanation tayo diyan.
Ang totoo para sa 'kin, 'yong currents ang tumutulak palayo sa hurricanes.
Pinipigilan ng currents na makapasok 'yong mainit na tubig galing sa Gulf.
'Yong currents din ang tumutulak sa mainit na tubig,
para 'yong natural na barrier.
'Yon ang pumipigil sa pagpasok ng hurricanes.
Okay, bale para sa 'yo, may scientific explanation 'to?
Oo.
Okay, pero may idea ka ba kung bakit maraming UFO sightings dito?
Puno ng misteryo ang Gulf of Mexico
dahil malakas ang energy dito.
Etong mga 'to,
minerals 'to...
- Galing ba 'to sa dagat? - Oo.
Inagos 'yan papunta dito dahil sa currents
kaya nasasabi naming malakas ang energy sa area na 'to.
So may kakaiba sa dagat?
- Magnetico. - Magnetic.
Oo.
Na-curious ako no'ng binanggit ni Amalia ang magnets.
Kung babalikan 'yong history ng UFO at USO activity,
madalas 'yong ma-associate sa magnetic anomalies.
Gaya sa Bermuda Triangle, nagloloko ang compasses
at nawawala ang mga barko at eroplano. May nai-document din do'ng UFO sighting
sa ibabaw ng USS John F. Kennedy noong 1971.
Nakakita 'yong crewmen ng malaking bilog na nagliliwanag,
200 feet ang diameter at di 'yon maipaliwanag.
Dapat silipin ang ilalim ng dagat para makita
kung may made-detect na magnetic anomalies,
kung ga'no 'yon kalakas,
at kung ano'ng kinalaman no'n sa mga UFO and USO activity.
Pagkatapos makipag-meeting kay George, kinumpleto ko 'yong gears,
bumuo ako ng crew,
at 'yong mga kakailanganin sa pagse-search sa Channel Islands.
Maghahanap ako ng structures, artifacts, o ng kahit anong bagay
na di tao o kalikasan ang bumuo.
Kumusta 'yong gears, Anthony?
- Tingnan mo 'tong ROV, side scan... - Ayos.
Sinama ko si Anthony Reynolds, matagal ko na siyang dive partner.
Tutulungan niya tayong mag-dive at mapuntahan 'yong spots nang ligtas
at para matunton 'yong locations ng anomalies at artifacts.
Malaki ang maitutulong nitong ROV.
'Yong dive gear?
- Ayun. Naka-ready na. - Ayos.
Mahirap suungin ang Channel Islands.
Posibleng may maging challenges sa equipment, geographical, at logistic.
Gano'n din sa kaligtasan namin ng crew.
Iba-iba ang klase ng lupa at dagat dito.
May pupuntahan tayong di pa nasisisiran.
- Gano'n na nga. - On deck. Clear.
Maghahanap kami ng anomaly.
'Yon 'yong mga bagay na di nabuo nang natural.
Atras.
Habang nasa underwater mission si Rory,
iimbestigahan naman namin ni Doug 'yong claims
na may magnetic alien base sa dagat na malapit sa Tampico.
Tinulungan tayo ni Juan Carlos na makausap
ang isang mangingisdang nakakita ng USO kanina lang
na muntik humatak sa bangka niya.
- Ano 'yang dala mo? - Magnetometer 'to, hinuhulog 'to sa tubig.
Sinasagap nito kung may kahit anong magnetic sa locaton na 'yon.
Sumasagap ng magnetic pulses o bakal ang magnetometer.
Makikita 'yon do'n at magpi-ping 'yon sa chart.
Dadalhin niya tayo kung saan niya nakita 'yong object.
Okay.
Dadalhin kami ni Paco kung saan siya nakakita ng USO.
May 113 kilometers ang layo no'n kaya magtatagal tayo sa dagat.
Dito ba 'yon?
Hindi. Do'n pa.
- Do'n pa? - Oo.
Mukhang nagagalit ang dagat.
Kaya nga!
Mountain range talaga ang Channel Islands,
sa nakalipas ng 15,000 years...
Sa pagtaas ng level ng tubig,
'yong tuktok na lang ng bundok ang natatanaw.
- Mabagal lang tayo ngayon. - Oo.
Ilubog natin 'to para makakuha tayo ng result sa sonar.
Isa sa mahahalagang gamit na dinala namin
ang side-scan sonar.
Nagre-release 'yon ng acoustic vibrations underwater na pinoproseso ng computer.
Nade-detect no'n 'yong structures at formations sa ilalim.
Gagawa 'yon ng sonar readings sa ilalim, na makikita natin dito sa laptop.
Ilulubog natin 'to at hihilahin. Ipapakita nitong starfish 'yong ilalim.
- Nice. - Astig 'to.
Pilitin mong umandar nang diretso.
Okay, nakalubog na.
Maraming militar sa islang 'to.
Pwede tayo dito, pero may areas kaming planong puntahan
na baka ayaw nilang i-search namin.
Nice. Ang linaw ng readings.
Makikita namin dito kung may anomalies sa ilalim.
Naghahanap kami ng peaks,
ng underwater valleys dahil posibleng may naiwang bakas do'n,
at ng kahit anong di kalikasan ang bumuo.
Eight years ago na no'ng nakakita 'ko.
Nilihim ko lang 'yon dahil may DoD projects pa 'ko no'n,
Department of Defense projects,
at maraming di naniniwala noon
pag sinabi mong nakakita ka ng lumilipad na galing sa outer space.
Pero dahil paretiro na 'ko, sa tingin ko mahalaga 'yong nakita ko.
Ayokong mabalewala 'yon dahil lang sa wala akong pinagsabihan no'n.
Di ko 'yon maipaliwanag pero gusto kong humanap ng sagot.
'Yon ang goal ko. Gusto ko 'yong malaman.
Interesting 'yong spot na 'yon.
Naghahanap kami ng straight edges, right angles,
lalo na kung puro right angles na dahil di 'yon common sa nature.
Naghahanap kami ng kahit anong kakaiba 'yong hitsura.
May something do'n.
Ayun pa.
Hinihila natin 'tong starfish pero pwede din tayong sumisid.
Oo, mukhang dapat sisirin natin 'tong area na 'to.
Captain, iaahon na namin 'yong sonar
tapos sisisid na kami.
- Sige. - Okay.
Etong area na sini-search namin,
bilang archaeologist, matagal na kong interesado dito.
Tinagurian 'to
ng Native Americans, Chumash, at Salinans,
na sagradong lugar.
Matagal na panahon nang maraming sightings dito.
Dito kami magsisimula
tapos pabalik, maghahanap kami ng kahit anong archaeological
o ng kahit anong interesting
o ng kahit anong kakaiba sa ilalim.
- Sumisid na tayo. - Sige.
- Okay. - Okay.
Isuot na ang gears.
72.4 KILOMETERS ANG LAYO MULA SA BAYBAYIN NG TAMPICO MEXICO
Bale dito 'yon nangyari.
Nasa 72.4 kilometers ang layo natin sa baybayin.
Nangingisda ako no'n dito...
Tanaw ang buwan no'n,
pero halos magdamag 'yong visible.
Maya-maya, inaahon na namin 'yong mga gamit,
nagre-ready na kaming kumain.
Nang biglang may pumalibot na ilaw sa bangka.
Ang laking ilaw no'n.
Hinatak no'n 'yong likod ng bangka.
Ang sabi ng kapatid ko, "Putulin na natin 'yong angkla!"
Pinutol ko 'yong tali gamit 'yong kutsilyo.
Umalis kami at dumiretso sa port.
Sinabi namin sa mga tao 'yong nakita namin
at 'yong nangyari sa 'min.
May mga naniwala, may mga hindi.
Marami nang mangingisdang nakakita ng unknown objects
pero nililihim nila dahil may mga di naniniwala.
Maniniwala lang 'yong iba pag nakakita na sila.
'Yong ganitong kakaiba o paranormal activities,
duda ako dito pero di ko pwedeng isara 'yong isip ko.
Balewala ang claims pag walang patunay.
Pero kung gano'n tayo mag-isip, baka wala tayong bagong matutunan.
Kumbaga open-minded ako.
Dahil sa trabaho ko noon, dapat may makita muna akong ebidensiya.
Dapat patunayan mo sa 'kin.
No submarino?
Di 'yon submarine
kasi pahaba ang submarines.
Di 'yon pahaba. Pabilog 'yon.
Para 'yong malaking ring.
Bilog.
Pero di 'yon submarine.
Ga'no kalayo na kayong nahila no'n bago n'yo pinutol 'yong angkla?
Mga 20 metro.
Mabagal lang 'yong galaw no'n...
Naniniwala si Paco
na may kung ano sa ilalim ng tubig
na humila sa angkla at muntik ikataob ng bangka niya.
Bukod sa kuwento ng witness,
gagamit din tayo ng magnetometers para tingnan
kung may makukuha tayong ebidensiya.
May na-detect 'yong sonar na kakaiba dito kaya sisisid kami para tingnan 'yon.
May mga nakita kaming kakaibang rock formations.
Ibang-iba 'yong mga rhyolite vein do'n sa ilalim
kaysa sa nasa ibabaw ng tubig.
Mamula-mula 'yon.
May mga anggulo din 'yon.
Karamihan sa mga bato dito, walang kanto.
Pero 'yong mga bato sa ilalim ng tubig,
para 'yong hiniwa o binlast.
Para 'yong hiniwa nang pantay,
tapos di pangkaraniwan 'yong mga anggulo no'n.
Misteryo para sa 'kin 'yong deformation ng mga bato.
Karamihan sa rock formation dito, kagagawan ng volcanic activity.
Bilugan ang hugis nila na parang volcanic debris na nanigas.
'Yong batong puro kanto at kakaiba ang rhyolite 'yong napansin ko.
Halos pantay 'yong pagkakahiwa no'n.
Kung may underwater intelligence talaga dito,
maiiwasan nilang ma-detect sila.
Ang magagawa lang namin, mag-investigate sa area,
ipunin 'yong mga patung-patong na clues
para makabuo ng hypothesis
sa kung ano'ng nangyayari do'n.
Ang next step, gagamit kami ng ROV.
Sana sa tulong no'n, makita namin kung sino o ano
ang may gawa sa rock formations na nakita namin.
Ang sabi ni Paco, may humatak sa bangka no'ng gabing 'yon.
Mula daw sa ilalim ng tubig 'yong paghila.
Kaya nagdala kami ng magnetometer
para tingnan kung may something sa ilalim.
Eto 'yong ilulubog ko sa tubig.
Kung may kahit anong magnetic sa ilalim, malalaman natin dahil dito,
tapos lilitaw 'yon sa read na 'to.
Matagal nang ginagamit ang magnetometers
sa pag-i-investigate ng USO activities
para malaman kung may USO sa tubig.
Para magka-idea kung may ibang metallic debris sa tubig
na may kinalaman sa UFOs o USOs.
Ewan ko kung ano'ng magiging resulta nito pero susubukan namin 'to.
Ihuhulog ko na 'to sa tubig.
- Ready? - Ihulog mo na.
Ready?
Eto na.
May readings na agad,
pero mas ilulubog ko pa 'to.
- Sana may makuha tayong info. - Sana nga.
Sana may makuha.
Ready? Nakikita n'yo ba 'to?
Nasasagap siya.
- Nakita mo, nag-spike dito? - Boom!
May nasasagap siya sa ilalim.
- Nag-spike ulit. - May nasasagap talaga.
Oo, may nasasagap.
Recorded 'yang data na 'yan, di ba? Pwede 'yang ipa-analyze sa professional.
Oo, pwede. Okay, iaahon ko na.
- Sige. - Sapat na 'tong data na 'to.
- Oo. - Ayos 'tong data natin.
May nasagap kaming spikes ng magnetic activity
kung saan nakakita ng USO si Paco.
May nadaanan ba kaming UFO o USO, o base na nasa ilalim ng tubig?
O baka lumubog na barko 'yon?
Ipapadala ko 'yong data
sa expert geologist at oceanographer para mas maintindihan natin 'yon.
Lagi ko 'tong sinasabi, "Alam na 'to ng lahat."
Mapa-war zone man 'yan, kilala ng lahat 'yong masamang tao. Mapa-crime scene man...
Gano'n 'yong mga taga-Tampico, "Alam ng lahat na may aliens."
May kaniya-kaniya silang kuwento.
- Oo, lahat... - Lahat ng nakausap natin.
Di nagsisinungaling 'yong mangingisda na may humatak sa bangka niya.
May humila sa kanila pababa, no'ng muntik na silang tumaob,
napilitan na siyang putulin ang angkla. Ang mahal kaya ng angkla.
- Gastos 'yon. - Oo at mukhang di naman siya mapera.
Di siya nagdalawang-isip. Sa takot niya, nagawa niya 'yong putulin.
Di ko naramdamang nagsisinungaling siya.
Di atensiyon ang habol niya. Kasama niya no'n 'yong kapatid niya.
'Yong fact na umaksiyon agad sila dahil lulubog na sila,
nagsasabi siya ng totoo.
Oo, pero minsan, pakiramdam ng iba may nakita sila,
naniniwala silang may nakita sila kahit wala,
pero naniniwala sila...
- Madalas 'yan sa UFO groups. - Oo.
Aalamin natin 'yong results ng data para makasiguro tayo
kung may something nga sa tubig.
Bukod sa kuwento ng witness may data pa tayo mula sa magnetometers.
Pinadala namin 'yon kay Frank Kimbler sa New Mexico Military Institute.
Geologist at expert siya, maipapaliwanag niya 'yon sa 'tin.
Hi, si Frank 'to.
Si George Knapp 'to, si Doug naman 'yong kasama ko.
Pinadalhan ka namin ng data mula sa magnetometer,
galing 'yong readings na 'yon sa dagat ng Tampico
pwede bang pakipaliwanag mo 'yon sa 'min?
Ang napansin ko, pag naka-graphical format 'yon,
makikita do'n 'yong peaks ng variations
sa magnetic field sa ibaba ng magnetometer.
Tapos may mga negative din na palaisipan sa 'kin.
Never pa kong nakakita ng negative numbers sa readings ng magnetometer.
Madalas nagmumula 'yong negative numbers
sa cylindrical objects na nakatigil lang.
Di ko alam kung bakit gano'n pero maraming negative numbers na lumitaw.
Wala akong idea kung ano 'yon.
Posibleng malaking bulto ng magnetic sand 'yon.
Posible ring barko.
Malaking misteryo 'to...
- Okay. - Diyos ko.
Mukhang may something talaga sa tubig.
Ang malaking tanong,
bakit sa Tampico sila pumupunta?
Baka nakakakuha sila dito ng fuel...
Maraming scientists na nagre-research tungkol sa hydrogen sa tubig dagat,
na posible 'yong maging fuel ng technology at propulsion system sa future.
Baka may something sa tubig ng Tampico kaya dito sila naka-focus. Di ako sure.
Kung may bumibisita ngang aliens dito mula sa ibang planeta,
baka isa sa dahilan no'n 'yong mineral resources natin.
Galing ba talaga sila sa ibang lugar
tapos pumupunta sa dagat o nandito na sila sa simula pa lang?
Dadalhin tayo nito sa spots na di natin abot.
Kaya nitong lumubog hanggang 400 feet. Astig 'to.
Ang ROV, o remotely operated vehicle,
tool na ginagamit para sa spots na di kayang sisirin ng tao
nang manu-mano maliban kung naka-submarine.
Mahalagang tool 'to sa paghahanap ng underwater anomalies.
May iba't ibang systems 'to, may power, lights, camera,
radar o sonar, at GPS.
May armas din 'tong ROV na 'to,
pwede nating gamitin pero di na siguro kailangan. Astig 'to.
Okay. Simulan na ang night work.
- Okay. Ayan na siya. - Sige...
Okay, ayan na siya.
Pababa na siya.
69 feet.
70 feet.
72 feet na 'yong lalim.
- Nasa lupa na 'ko. - Tingnan mo.
Ayos. Okay. Iaabante ko na.
Maghahanap tayo ng kakaiba sa ilalim.
Susubukan nating makahanap ng kahit anong interesting.
- Ano 'yon? - Butas sa malaking bato.
Pwede mong ilapit do'n? Square 'yon.
Square nga. Ang weird.
Walang nagda-dive dito, di ba?
Sa spot na 'yan, wala.
- Wala. - Wala.
Kung gano'n, wala pang nakakakita sa spot na 'to.
Ire-record naman natin 'to
para makita 'to ni George pagbalik natin.
Lapitan pa natin.
Rory. May ilaw sa taas.
Ano 'yong ilaw na 'yon?
Hala. Ang liwanag.
Ano 'yon?
Pwede bang umakyat para mas makita 'yon?
Hala. Ayun na naman.
- Hala. - Ang taas no'n.
Oo, ang taas no'n mula sa tubig. Grabe, ang weird. Grabe.
Mukhang may nakakapansin sa 'tin.
Nagsalin ng Subtitle: Lei Diane Dimaano